
Nr.7
7.2.p.
Par Olaines novada pašvaldības domes 2026.gada 28. janvāra sēdes lēmuma “Par projekta “Dzelzceļa mobilitātes punkta “Medemciems” izveide

un piekļuves uzlabošana 1.kārta” iesniegumu” (1.prot., 9.2.p.) grozīšanu

Tiek dots vārds: Andrim Bergam

Ar Olaines novada pašvaldības domes 2026.gada 28.janvāra sēdes lēmumu “Par projekta “Dzelzceļa mobilitātes punkta “Medemciems” izveide un piekļuves uzlabošana 1.kārta” iesniegumu” (1.prot., 9.2.p.) atbalstīta projekta “Dzelzceļa mobilitātes punkta “Medemciems” izveide un piekļuves uzlabošana 1.kārta” pieteikuma iesniegšana “Eiropas Savienības kohēzijas politikas programmas 2021.–2027.gadam 2.3.1. specifiskā atbalsta mērķa “Veicināt ilgtspējīgu daudzveidu mobilitāti pilsētās” 2.3.1.2. pasākuma “Multimodāls sabiedriskā transporta tīkls” atklātas projektu iesniegumu atlases otrās kārtas ietvaros. 

Pamatojoties uz Centrālās finanšu un līgumu aģentūras (turpmāk – CFLA) 2026. gada 9.jūnija lēmumu Nr.39-2-10/3357 par projekta iesnieguma Nr. 2.3.1.2/2/26/A/059 “Dzelzceļa mobilitātes punkta “Medemciems” izveide un piekļuves uzlabošana 1.kārta” apstiprināšanu ar nosacījumiem, nepieciešams veikt precizējumus projekta iesniegumā un saistītajā dokumentācijā, t.sk. Olaines novada pašvaldības domes lēmumā par projekta finansējumu. Domes lēmuma precizēšana nepieciešama, lai samazinātu Eiropas Reģionālās attīstības fonda finansējuma apmēru atbilstoši Ministru kabineta 2023. gada 19. decembra noteikumu Nr.726 “Eiropas Savienības kohēzijas politikas programmas 2021.–2027.gadam 2.3.1. specifiskā atbalsta mērķa “Veicināt ilgtspējīgu daudzveidu mobilitāti pilsētās” 2.3.1.2. pasākuma “Multimodāls sabiedriskā transporta tīkls” īstenošanas noteikumi” 16.3. apakšpunktā noteiktajam maksimālajam finansējuma apmēram un attiecīgi precizētu projekta finansēšanas avotu sadalījumu. 

Tiek veikti visi nepieciešamie precizējumi projekta dokumentācijā un saistītajos pielikumos, t.sk. precizēts Olaines novada domes lēmums par projekta finansējumu, lai nodrošinātu CFLA izvirzīto nosacījumu izpildi. Precizētais projekta iesniegums un nepieciešamie dokumenti CFLA jāiesniedz līdz 2026. gada 31. jūlijam.
Projekts atbilst Olaines novada attīstības programmas līdz 2028.gadam Rīcības plānā izvirzītajās vidējā termiņa prioritātēs VTP4 Integrēta mobilitāte un savienojumi Rīcības virziena RV12 Mobilitāte uzdevuma U31. Attīstīt multimodālus mobilitātes punktus un infrastruktūru rīcības R12.31.1. Mobilitātes punktu attīstība un Investīciju plānā (unikālais numurs 12.31.1.2.) Dzelzceļa mobilitātes punkta “Medemciems” izveide un piekļuves uzlabošana 1.kārta noteiktajam. 

Projekta ietvaros līdz 2029.gada 31.decembrim  plānots izveidot modernu un pieejamu mobilitātes punktu pie dzelzceļa pieturas “Medemciems”, nodrošinot ērtu pārsēšanos starp dažādiem transporta veidiem. Tuvumā tiks ierīkota sabiedriskā transporta pieturvieta un autobusu apgriešanās laukums, kā arī izveidotas “park&ride” stāvvietas 30–50 automašīnām un segtas velonovietnes vismaz 40 velosipēdiem abās dzelzceļa pusēs ar videonovērošanu. Projekts paredz arī drošu gājēju un velosipēdistu infrastruktūru, tostarp gājēju un veloceļu gar autoceļu V13, savienojumus ar tuvējām teritorijām un A8 gājēju tuneli. Visā teritorijā tiks nodrošināts atbilstošs apgaismojums. Kopumā projekts uzlabos mobilitāti, piekļūstamību un veicinās videi draudzīga transporta izmantošanu Medemciemā, Gaismās, Bērzpilī un Stūnīšos.
Ņemot vērā iepriekš minēto, Finanšu komitejas 2026.gada 22.jūlija sēdes                    protokolu Nr.7 un, pamatojoties uz Pašvaldību likuma 2.pantu, 4.panta pirmās daļas 2. un 3.punktu, 73.panta ceturto daļu, Ministru kabineta 2024.gada 19.novembra noteikumiem Nr.726 “Eiropas Savienības kohēzijas politikas programmas 2021.–2027.gadam                       2.3.1. specifiskā atbalsta mērķa “Veicināt ilgtspējīgu daudzveidu mobilitāti pilsētās”                  2.3.1.2. pasākuma “Multimodāls sabiedriskā transporta tīkls” īstenošanas noteikumi”, atklāti balsojot ar 11 balsīm par – A.Bergs, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure,  J.Precinieks, M.Vanags, J.Kuzmins, pret nav, atturas nav, dome nolemj: 

Grozīt Olaines novada pašvaldības domes 2026.gada 28.janvāra sēdes lēmumu “Par projekta “Dzelzceļa mobilitātes punkta “Medemciems” izveide un piekļuves uzlabošana 1.kārta” iesniegumu” (1.prot., 9.2.p.), izsakot lēmuma 2. un 3.punktu šādā redakcijā:
“2. Noteikt projekta indikatīvās izmaksas 3 457 283,42 EUR (trīs miljoni četri simti piecdesmit septiņi tūkstoši divi simti astoņdesmit trīs euro un 42 centi), no tām:

2.1. Attiecināmās izmaksas 3 433 946,85 EUR (trīs miljoni četri simti trīsdesmit trīs tūkstoši deviņi simti četrdesmit seši euro un 85 centi), no kurām:

2.1.1. Eiropas Reģionālās attīstības fonda finansējums – 1 991 689,17 EUR (viens miljons deviņi simti deviņdesmit viens tūkstotis seši simti astoņdesmit deviņi euro un 17 centi) jeb 58%;

2.1.2. Olaines novada pašvaldības līdzfinansējums attiecināmo izmaksu segšanai – 1 442 257,68 EUR (viens miljons četri simti četrdesmit divi tūkstoši divi simti piecdesmit septiņi euro un 68 centi) jeb 42%;

       2.2. Ārpusprojekta izmaksas – 23 336,57 EUR (divdesmit trīs tūkstoši trīs simti trīsdesmit seši euro un 57 centi).

3. Projekta apstiprināšanas gadījumā Finanšu un grāmatvedības nodaļai:

3.1. Ņemt aizņēmumu Valsts kasē ar izņemšanu vidējā termiņā projekta attiecināmo izmaksu segšanai:

3.1.1. pašvaldības līdzfinansējuma nodrošināšanai 1 442 257,68 EUR (viens miljons četri simti četrdesmit divi tūkstoši divi simti piecdesmit septiņi euro un 68 centi) apmērā;

3.1.2. priekšfinansējuma nodrošināšanai 10% apmērā no Eiropas Reģionālās attīstības fonda finansējuma, tas ir, 199 168,92 EUR (viens simts deviņdesmit deviņi tūkstoši viens simts sešdesmit astoņi euro un 92 centi) apmērā, kas tiks atgūts pēc projekta noslēguma maksājuma apstiprināšanas.

3.2. Paredzēt līdzekļus Olaines novada pašvaldības 2027.gada budžetā projekta īstenošanai nepieciešamo ārpusprojekta izmaksu segšanai 23 336,57 EUR (divdesmit trīs tūkstoši trīs simti trīsdesmit seši euro un 57 centi) apmērā.”

Sēdes vadītājs








A.Bergs

